**Likumprojekta „Par Latvijas Republikas valdības un Japānas valdības nolīgumu par darba un brīvdienu shēmu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts, lai veicinātu Latvijas Republikas un Japānas jauniešu savstarpējo valstu apmeklēšanu un sniegtu plašākas iespējas novērtēt otras valsts kultūru un vispārējo dzīvesveidu. Projekts stājas spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Japānas puses izteiktais priekšlikums noslēgt līgumu par darba un brīvdienu shēmu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gadā pēc Japānas puses aicinājuma Latvijas Republika un Japāna, lai veicinātu ciešāku sadarbību starp abām valstīm, kā arī vēloties saviem pilsoņiem, jo īpaši jauniešiem, sniegt plašākas iespējas novērtēt otras valsts kultūru un vispārējo dzīvesveidu, lai veicinātu abu valstu savstarpēju sapratni, nolēma izstrādāt Latvijas Republikas valdības un Japānas valdības nolīgumu par darba un brīvdienu shēmu (turpmāk – Nolīgums).Pašreiz Latvijai ar Japānu nepastāv vienošanās par jauniešu apmaiņas iespējām abu valstu starpā, kas būtībā nesekmē Latvijas un Japānas jauniešu savstarpējos valstu apmeklējumus.Japānas jauniešiem saskaņā ar Imigrācijas likumā iekļauto regulējumu nav iespējas ierasties Latvijā uz laika periodu, kas pārsniedz 90 dienas, un šī apmeklējuma laikā strādāt, ja vien nav iepriekšējas vienošanās ar darba devēju, kurš iepriekš Nodarbinātības valsts aģentūrā reģistrējis vakanci un veicis citas administratīvās procedūras. 2019.gada 31.decembrī Latvijā uzturējās 30 Japānas pilsoņi ar derīgām termiņuzturēšanās atļaujām (5 – sakarā ar ģimenes apvienošanu, 6 – sakarā ar studijām, 6 - sakarā ar nodarbinātību, 13 – sakarā ar komercdarbības veikšanu), bet 2020.gada 31.decembrī – 32 Japānas pilsoņi ar derīgām termiņuzturēšanās atļaujām (7 – sakarā ar ģimenes apvienošanu, 7 – sakarā ar studijām, 11 - sakarā ar nodarbinātību, 7 – sakarā ar komercdarbības veikšanu). Iepriekš minētais liecina par to, ka migrācijas plūsma no Japānas uz Latviju ir ļoti neliela. Nolīguma mērķis ir sekmēt jauniešu mobilitāti un apmaiņu, sadarbību un partnerību starp Latvijas Republiku un Japānu, kā arī attīstīt iespējas abu valstu jauniešiem mācīties, strādāt vai iegūt praktisko pieredzi un pilnveidot citas valsts valodas, kultūras un sabiedrības zināšanas, tādējādi veicinot savstarpēju saprašanos starp abām valstīm.Nolīguma izpratnē jaunieši ir vecumā no 18 - 30 gadiem, kas ir Latvijas Republikas un Japānas pilsoņi.Tāpat Nolīgums paredz vienkāršot procedūras Latvijas Republikas jauniešu uzturēšanai Japānā un Japānas jauniešu uzturēšanai Latvijas Republikā: katra Puse izdod otras valsts pilsoņiem, kas atbilst attiecīgi Nolīguma 1. un 2.pantā minētajiem nosacījumiem, dokumentu, kas atļauj uzturēties tās teritorijā. Latvijas Republikas gadījumā šis dokuments ir Pilsonības un migrācijas lietu pārvaldes izdota ilgtermiņa vīza, un Japānas gadījumā šis dokuments ir darba un brīvdienu vīza vīza.Japānas pilsoņi, kuriem izsniegta ilgtermiņa vīza saskaņā ar Nolīguma 2.pantu, ierodoties Latvijā, neatkarīgi no esošās situācijas darba tirgū, saņem tiesības uz nodarbinātību, kas ir derīgas visu noteikto uzturēšanās laiku.Nolīguma noteikumi neliedz jauniešiem iesaistīties vienā mācību vai studiju kursā to uzturēšanās laikā attiecīgajā valstī, pie tam arī strādāt.Saskaņā ar Nolīguma 5.pantu Japānas valdība un Latvijas Republikas valdība, pamatojoties uz savstarpējās atbilstības principu, nosaka Nolīguma 1. pantā minēto darba un brīvdienu vīzu un Nolīguma 2. pantā minēto ilgtermiņa vīzu skaitu, ko tā katru gadu var izsniegt otras valsts pilsoņiem.Līdzīgs līgums ar Kanādu tika parakstīts 2006.gadā un ar Jaunzēlandi 2008.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde. |
| 4. | Cita informācija  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz jauniešiem, kuri vēlās apmeklēt Latvijas Republiku vai Japānu.Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Iekšlietu ministrijas mājaslapā sadaļā “Sabiedrības līdzdalība”. Projekts pēc izsludināšanas Valsts sekretāru sanāksmē būs pieejams Ministru kabineta mājaslapā [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Projekts šo jomu neskar.  |
| 3. | Sabiedrības līdzdalības rezultāti | Priekšlikumi vai komentāri nav sniegti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta. |
| 3. | Cita informācija | Nav. |

Iekšlietu ministre M.Golubeva

Vīza: Valsts sekretārs D.Trofimovs

O.Pavļuka

67219584, olesja.pavluka@iem.gov.lv